Milly Babalanda

Hon. Babirye Milly Babalanda (an haife ta a ranar 5 ga watan Disamba 1970)   'yar siyasar ƙasar Uganda ce. Ta zama ministar shugaban ƙasa a majalisar ministocin Uganda ƙarƙashin shugaba Yoweri Museveni a watan Yuni 2021.  Rahotanni sun bayyana cewa tana ɗaya daga cikin manyan ministocin shugaban ƙasar.  A watan Satumbar 2023, ta samu lambar yabo daga shirin haɗin gwiwa na MDD kan cutar kanjamau (UNAIDS) saboda gudunmawar da ta bayar wajen yaki da cutar kanjamau a ƙasar Uganda. 

 Tarihi da ilimi 
An haife ta a ƙauyen Nalinaibi da ke gundumar Kamuli ɗiya ce ga Sosani Magunda da Namuwaya Ruth.   Ta yi jarrabawar kammala firamare (PLE) a shekarar 1985 kuma ta shiga makarantar sakandare ta Busoga don karatun sakandare. Bayan ta kammala Senior Four a shekarar 1989 inda ba ta taka rawar gani ba, ta zama mai fafutukar siyasa a ƙauye ga 'yan siyasa daga ƙaramar hukumarta kamar Rt Honourable Rebecca Kadaga.  Ta koma makaranta ta sake zama Senior Four a shekarar 2017 sannan ta zauna saboda zana takardar A'level a shekarar 2019 saboda buƙatar cancantar ilimi don zama Babbar Mashawarciyar Shugaban Ƙasa.  

 Aikin siyasa 
Shugaban Uganda ya naɗa ta mataimakiyar RDC Busia a cikin shekarar 2014. Daga baya ta zama mataimakiyar shugaban ofishin shugaban NRM na ƙasa a Mbuya ƙarƙashin jagorancin Honourable Molly Nawe Kamukama. Bayan zaɓen ƙasa na shekarar 2016, shugaban ƙasar ya naɗa ta a matsayin babbar mai baiwa shugaban ƙasa shawara kan harkokin siyasa kuma shugabar ofishin shugaban jam’iyyar NRM ta ƙasa inda ta yi aiki har zuwa matsayinta na yanzu. 

 Rayuwa ta sirri 
Babalanda memba ce ta Cocin Adventist Church Seventh-day kuma mijinta, Samuel Babalanda, fasto ne.   Suna da 'ya'ya biyu na halitta. 

 Hanyoyin haɗi na waje 

 Babalanda on Twitter
 Majalisar Dokokin Uganda ta 11 (2021-2026)

 Manazarta 

Rukuni:Rayayyun mutane
Rukuni:Haifaffun 1970